En god måde til at få økonomisk støtte er gennem legater. Der findes et hav af forskellige legater, så sæt dig ind i, hvad de forskellige fonde prioriterer, og målret så din ansøgning til det.
Det er ikke garanteret, at du får penge med, men processen med at skrive ansøgninger kan gavne dig alligevel. Den motiverede ansøgning kan være med til at gøre det tydeligt for dig selv, hvad du vil have ud af opholdet.
Er du ingeniørstuderende inden for bygnings- eller maskinområdet, kan du søge rejselegater fra Lemvigh-Müller Fonden til studierejsemål. Flere oplysninger om legatet finder du her: Lemvigh-Müller fonden
Er du studerende ved en dansk ingeniøruddannelse kan du modtage legatstøtte til uddannelsesformål fra IDAs og Berg-Nielsens Studie- og Støttefond. Søger du legat til studieophold, eller skal du i praktik i udlandet, som gennemføres som led i studiet kan du søge støtte. Flere oplysninger får du her: Støtte til studierejser
Det er også en god idé at gennemgå Legatbogen, som samler danske legater og fonde på et sted, så du nemt kan finde det rigtige legat, der passer til dine behov. Det gælder både, hvis du søger legater til praktik i udlandet eller legater til studieophold. Den finder du her: Legatbogen